е подобрила по отношение на отглежданите свине, вследствие на мерките за контрол на болестта, прилагани от посочените държави членки в съответствие със законодателството на Съюза.
 (6)
 През януари 2022 г. беше констатиран случай на африканска чума по свинете при диви свине в Италия в региона Piedmont. В отговор на този случай бяха приети решения за изпълнение (ЕС) 2022/28 (6) и (ЕС) 2022/62 (7) на Комисията. Решение за изпълнение (ЕС) 2022/28 бе отменено и заменено с Решение за изпълнение (ЕС) 2022/62, което се прилага до 7 април 2022 г. В Решение за изпълнение (ЕС) 2022/62 се предвижда създаването на инфектирана зона в съответствие с член 63 от Делегиран регламент (ЕС) 2020/687 (8), както и специалните мерки за контрол на африканската чума по свинете, приложими за ограничителни зони II, определени в Регламент за изпълнение (ЕС) 2021/605.
 (7)
 През януари, февруари и март 2022 г. бяха установени няколко огнища на африканска чума по свинете при диви свине в регионите Piedmont и Liguria в Италия в области, които понастоящем са включени в заразената зона, определена от Италия след първото огнище през януари 2022 г. в съответствие с член 63 от Делегиран регламент (ЕС) 2020/687.
 (8)
 Тези нови огнища на африканска чума по свинете при диви свине представляват повишена степен на риск, което следва да бъде отразено в приложение I към Регламент за изпълнение (ЕС) 2021/605. Поради това тези области в Италия, засегнати от тези неотдавнашни огнища на африканска чума по свинете, сега следва да бъдат посочени като ограничителни зони I и II в посоченото приложение.
 (9)
 През март 2022 г. беше установено един случай на африканска чума по свинете при дива свиня в регион Wielkopolskie в Полша, в област, която понастоящем е включена като ограничителна зона I в приложение I към Регламент за изпълнение (ЕС) 2021/605. Този нов случай на африканска чума по свинете при дива свиня представлява повишена степен на риск, което следва да бъде отразено в посоченото приложение. Съответно тази област в Полша, понастоящем включена като ограничителна зона I в посоченото приложение и засегната от този неотдавнашен случай на африканска чума по свинете, следва вече да бъде включена като ограничителна зона II в посоченото приложение, вместо като ограничителна зона I в посоченото приложение, като определените към момента граници на ограничителна зона I също следва да бъдат определени наново, за да се вземе предвид този неотдавнашен случай.
 (10)
 След тези неотдавнашни огнища на африканска чума по свинете при диви свине в Италия и Полша и предвид настоящата епидемиологична обстановка по отношение на африканската чума по свинете в Съюза, определените зони в посочените държави членки бяха преразгледани и актуализирани. Освен това бяха преразгледани и актуализирани въведените мерки за управление на риска. Тези промени следва да бъдат отразени в приложение I към Регламент за изпълнение (ЕС) 2021/605.
 (11)
 В допълнение, като се има предвид ефективността на мерките за контрол на болестта африканска чума по свинете при отглеждани свине в ограничителни зони III, посочени в приложение I към Регламент за изпълнение (ЕС) 2021/605, които се прилагат в България в съответствие с Делегиран регламент (ЕС) 2020/687 на